पाएं अपने शहर की ताज़ा ख़बरें और फ्री ई-पेपरडाउनलोड करें
हैदाराबाद में 8 एशियन शेरों के कोरोना पॉजिटिव पाए जाने के पहले मामले के बाद छतबीड़ जू जीरकपुर में भी हाईअलर्ट जारी हो गया है। हालांकि, शेर-टाइगर समेत सभी कार्निवोरस जानवर तंदरुस्त हैं, परंतु छतबीड़ जू विजिटर्स के लिए 31 मई तक अब पूरी तरह बंद कर दिया गया है।
जानवरों की सर्विलांस के अलावा उनके व्यवहार को गहनता से मॉनिटर किया जा रहा है। इसके अलावा जानवरों को दिए जा रहे मीट को गर्म पानी में कुछ रखने के बाद परोसा जाने लगा है। छतबीड़ जू में इस समय 7 एशियन शेर, 7 टाइगर, 1 जेगुआर व 5 लेपर्ड समेत कुल 25 कार्निवोरस जानवर हैं।
जू में नवनियुक्त फील्ड डायरेक्टर नरेश महाजन ने बताया चिड़ियाघर के किसी जानवर में कोरोना संक्रमण के खांसी, नाक बहना, मुंह से लार बहने जैसे लक्षण नहीं हैं। फिर भी एहतियातन जू को बंद कर दिया गया है, ताकि जानवरों में संक्रमण फैलने से रोका जा सके।
नेहरू जूलाॅजिकल पार्क में पहला मामला
देश में पहली बार ऐसा मामला सामने आया है, जब इंसानों से जानवरों में कोरोना संक्रमण फैला हो। हैदराबाद में नेहरू जूलाॅजिकल पार्क में 8 एशियाटिक शेर काेराेना संक्रमित पाए गए हैं। इनमें 4 शेर और 4 शेरनियां हैं। हालांकि अभी तक किसी घरेलू जानवर में संक्रमण का मामला सामने नहीं आया है। सेंटर फाॅर सेलुलर एंड माॅलेक्युलर बायोलाॅजी के निदेशक राकेश मिश्रा ने कहा कि उनके सलाइवा सैम्पल की जांच में रिपाेर्ट पाॅजिटिव अाई है। शायद देखरेख करने वाले कर्मचारियाें से संक्रमण शेरों में पहुंचा, क्योंकि वे आसपास ही रह रहे थे। इनमें मिला वेरिएंट नया नहीं है। हल्के लक्षण हैं और वे बेहतर हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn